Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8687. Il-EUR-Lex hu l-aċċess fuq l-Internet għal-liġi Ewropea. Il-Kunsill tal-Unjoni Ewropea ddeċieda li l-persuni li jidhru fl-Annessi msemmija hawn fuq jenħtieġ li jiġu inklużi fil-lista tal-persuni u l-entitajiet soġġetti għall-miżuri restrittivi previsti fid-Deċiżjoni (PESK) 2016/849 u fir-Regolament (UE) 2017/1509 dwar miżuri restrittivi kontra r-Repubblika Demokratika tal-Poplu tal-Korea. Ir-raġunijiet għall-inklużjoni fil-lista tal-persuni kkonċernati jinsabu fl-entrati rilevanti f'dawk l-Annessi. Qed tinġibed l-attenzjoni tal-persuni kkonċernati dwar il-possibbiltà ta' rikors lill-awtoritajiet kompetenti tal-Istat(i) Membru/i rilevanti kif indikat fuq is-siti web fl-Anness II għar-Regolament (UE) Nru 2017/1509 dwar miżuri restrittivi kontra r-Repubblika Demokratika tal-Poplu tal-Korea, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew pagamenti speċifiċi (ara l-Artikolu 35 tar-Regolament). Il-persuni kkonċernati jistgħu jibagħtu talba lill-Kunsill, flimkien mad-dokumentazzjoni ta' appoġġ, biex id-deċiżjoni li jiġu inklużi fil-listi msemmija hawn fuq tiġi kkunsidrata mill-ġdid, qabel il-15 ta' Marzu 2018, fl-indirizz li ġej: Ser jittieħed kont ta' kwalunkwe osservazzjoni riċevuta għall-finijiet tar-rieżami perjodiku tal-Kunsill, f'konformità mal-Artikolu 36(2) tad-Deċiżjoni (PESK) 2016/849 u l-Artikolu 34(7) tar-Regolament (UE) 2017/1509. L-attenzjoni tal-persuni kkonċernati qed tinġibed ukoll għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, skont il-kondizzjonijiet stipulati fl-Artikolu 275, it-tieni paragrafu, u l-Artikolu 263, ir-raba' u s-sitt paragrafi, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) 2017/1509. Il-Kunsill tal-Unjoni Ewropea ddeċieda li l-persuni li jidhru fl-Annessi msemmija hawn fuq għandhom jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni (PESK) 2017/2074 u fir-Regolament (UE) 2017/2063 dwar miżuri restrittivi fid-dawl tas-sitwazzjoni fil-Venezwela. Ir-raġunijiet għall-inklużjoni fil-lista tal-persuni kkonċernati jinsabu fl-entrati rilevanti f'dawk l-Annessi. Qed tinġibed l-attenzjoni tal-persuni kkonċernati dwar il-possibbiltà ta' rikors lill-awtoritajiet kompetenti tal-Istat/i Membru/i rilevanti kif indikat fuq is-siti web fl-Anness III għar-Regolament (UE) 2017/2063 dwar miżuri restrittivi fid-dawl tas-sitwazzjoni fil-Venezwela, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew pagamenti speċifiċi (ara l-Artikolu 9 tar-Regolament). Il-persuni kkonċernati jistgħu jibagħtu talba lill-Kunsill, flimkien mad-dokumentazzjoni ta' appoġġ, biex id-deċiżjoni li jiġu inklużi fil-listi msemmija hawn fuq tiġi kkunsidrata mill-ġdid, qabel l-1 ta' Settembru 2018, fl-indirizz li ġej: Ser jittieħed kont ta' kwalunkwe osservazzjoni riċevuta għall-finijiet tar-rieżami perjodiku tal-Kunsill, f'konformità mal-Artikolu 13 tad-Deċiżjoni (PESK) 2017/2074 u l-Artikolu 17(4) tar-Regolament (UE) 2017/2063. L-attenzjoni tal-persuni kkonċernati qed tinġibed ukoll għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, skont il-kondizzjonijiet stipulati fl-Artikolu 275, it-tieni paragrafu, u l-Artikolu 263, ir-raba' u s-sitt paragrafi, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) 2017/2063. Il-Kunsill qed jikkunsidra li jżomm il-miżuri restrittivi kontra l-persuna msemmija hawn fuq b'dikjarazzjonijiet tar-raġunijiet ġdida. Il-persuna msemmija hawn fuq hija b'dan infurmata li tista' tippreżenta talba lill-Kunsill biex tikseb id-dikjarazzjoni tar-raġunijiet prevista għad-deżinjazzjoni tagħha, qabel id-29 ta' Jannar 2018, fl-indirizz li ġej: Il-persuna kkonċernata tista' fi kwalunkwe mument tippreżenta talba lill-Kunsill, flimkien ma' kwalunkwe dokumentazzjoni ta' sostenn, biex id-deċiżjoni li tkun inkluża u tinżamm fil-lista titqies mill-ġdid, fl-indirizz imsemmi hawn fuq. It-tali talba tiġi kkunsidrata meta tasal. B'rabta ma' dan, tinġibed l-attenzjoni tal-persuna kkonċernata għar-rieżami regolari tal-lista mill-Kunsill. Biex talba tiġi kkunsidrata fir-rieżami li jmiss, għandha tintbagħat sat-12 ta' Frar 2018. Klassi 1.2. Prodotti tal-laħam (imsajra, immellħa, affumikati, eċċ.) Il-"Pitina" tinkiseb minn taħlita magħmula minn: parti magħmula l-aktar minn laħam dgħif ta' waħda mill-ispeċijiet ta' annimali li ġejjin: nagħaġ, mogħoż, ċrejjev, dajn, ċriev ħomor, kamoxxi; parti magħmula l-aktar minn laħam xaħmi taż-żaqq jew l-ispalla tal-majjal. Minn barra, il-"Pitina" għandha forma semisferika, ta' kulur bejn l-isfar dehbi u l-isfar fil-kannella; meta tinqata', il-kulur minn ġewwa huwa bejn l-aħmar jgħajjat u l-bordeaux skur li jiskura aktar lejn il-tarf. Meta tinqata', it-taħlita tidher dgħifa bi grana fina ħafna. It-togħma hija kumplessa u bnina b'aroma ta' affumukazzjoni distinta. Meta tinħareġ għall-konsum, il-"Pitina" jkollha l-karatteristiċi kimiċi u fiżiċi li ġejjin: Melħ < 3,5 % Il-"Pitina" tiżen bejn 100 u 300 gramma. Il-materja prima għall-produzzjoni tal-"Pitina" hija magħmula mil-laħam tan-nagħaġ jew tal-mogħoż tal-kaċċa jew tal-annimali tal-kaċċa ungulati limitati għall-ispeċijiet taċ-ċrejjev, tad-dajn, taċ-ċriev ħomor u tal-kamoxxi għall-parti l-aktar dgħifa u mil-laħam taż-żaqq u/jew tal-ispalla tal-majjal għall-parti l-aktar xaħmija. Il-parti dgħifa trid tkun magħmula minn laħam ta' speċi waħda ta' annimali magħżula minn dawk l-ispeċijiet indikati hawn fuq. It-taħwir huwa magħmul minn taħlita ta' melħ tal-baħar jew melħ tal-blat jew taħlita tat-tnejn li huma, flimkien ma' bżar, tewm, inbid u ħxejjex aromatiċi bl-użu tan-nitriti u n-nitrati. Dqiq tal-qamħirrum Il-materja prima tal-laħam għandha r-rekwiżiti li ġejjin: kulur u karatteristiċi tal-laħam: kulur aħmar tal-laħam dgħif, mingħajr kopertura ta' xaħam u mingħajr mikroemoraġiji jew ematomi; kulur u karatteristiċi tal-laħam taż-żaqq u/jew tal-ispalla tal-majjal: kulur aħmar-roża tal-laħam dgħif u abjad pur tax-xaħam. Mhuwiex permess laħam li jiġi sseparat b'mod mekkaniku. Il-materja prima tal-laħam irid ikollha l-perċentwali ta' kompożizzjoni li ġejjin: Il-fażijiet kollha tal-produzzjoni tal-"Pitina", mit-tneħħija tax-xaħam ta' barra tal-materja prima tal-laħam sal-maturazzjoni tal-prodott, isiru fiż-żona ġeografika ta' produzzjoni. Il-"Pitina" hija kkumerċjalizzata sħiħa, ippakkjata f'vakwu jew f'atmosfera mmodifikata. L-operazzjonijiet ta' ppakkjar tal-"Pitina" jsiru biss f'laboratorji li jinsabu fiż-żona ta' produzzjoni u fl-istess kuntest tal-produzzjoni. Huwa neċessarju li l-ippakkjar jiġi limitat għall-kunstest tal-produzzjoni tal-"Pitina" sabiex tiġi garantita ż-żamma tal-ispeċifità tal-prodott. Bil-kontra ta' prodotti oħra mmaturati, it-taħlita tal-"Pitina" ma titpoġġiex f'musrana. L-uniku element ta' "kisi" u ta' protezzjoni huwa magħmul mid-dqiq tal-qamħirrun preżenti fuq il-wiċċ tat-taħlita li tingħata forma semisferika. Għalhekk, l-ippakkjar tal-prodott fl-istess kuntest tal-produzzjoni jevita li tintilef il-forma tal-"Pitina", u jevita wkoll li l-prodott jibbies ħafna minħabba li jibqa' f'ambjenti b'kundizzjonijiet ta' umdità u temperatura mhux kontrollati. Kull pakkett għandu jkollu l-logo tal-prodott u s-simbolu tal-Unjoni Ewropea. L-isem tal-Indikazzjoni Ġeografika Protetta "Pitina" jrid jidher fuq it-tikketta b'ittri ċari u indelibbli, distingwibbli b'mod ċar minn kull kitba oħra li tidher fuq it-tikketta; warajha eżatt għandu jkun hemm il-kliem "Indikazzjoni Ġeografika Protetta" u/jew l-akronimu "IĠP". Il-logo tal-prodott huwa magħmul mis-simboli u l-kliem kif riprodott hawn taħt: Il-"Pitina" tinkiseb biss mill-provinċja ta' Pordenone, fit-territorju muniċipali tal-Muniċipalitajiet ta' Andreis, Barcis, Cavasso Nuovo, Cimolais, Claut, Erto Casso, Frisanco, Maniago, Meduno, Montereale Valcellina, Tramonti di Sopra u Tramonti di Sotto. L-ispeċifiċità tal-"Pitina" hija bbażata fuq il-kwalità intrinsika u l-oriġinalità tal-prodott, u dawn jintwerew mill-użu mhux tas-soltu tal-laħam tal-annimali tal-kaċċa jew tan-nagħaġ u tal-mogħoż, li ma jinsab fl-ebda post ieħor fl-Alpi, u mill-metodi ta' preservazzjoni li, b'differenza għall-preparazzjonijiet oħrajn tal-laħam, ma jinvolvux musrana jew qoxra iżda saff irqiq ta' dqiq tal-qamħirrun li, flimkien ma' użu għaqli tal-affumikazzjoni, jippermetti li l-prodott jiġi mmaturat u jevita li l-prodott jinxef ħafna. Il-"Pitina" toriġina minn territorju b'kundizzjonijiet ekoambjentali distinti, li l-Osservatorju Meteoroloġiku Reġjonali (OSMER, 2011) iddefinixxa bħala "żona prealpina magħluqa bi profil klimatiku awtonomu, ikkaratterizzata minn medji annwali ta' preċipitazzjonijiet rekord, b'taħlit frekwenti tal-masses ta' arja, flimkien mal-ispeċifiċità tal-kuntest orografiku li għandu 'l-aktar medda silġ wiesgħa permanenti u baxxa fl-Alpi'". Ġeografikament, it-territorju ta' produzzjoni tal-"Pitina" jinkludi tliet widien imsejħa Valcellina, Val Colvera u Val Tramontina, li jinsabu fir-reġjun muntanjuż fuq il-pjanura għolja tal-Punent tal-Friuli, magħluq bejn ix-xmajjar Tagliamento u Piave. Parti mit-territorju tinsab fir-reġjun tal-Parco Naturale Dolomiti Friulane. Huwa territorju storikament ikkaratterizzat minn faqar, emigrazzjoni u ekonomija ta' sopravivenza, fejn il-laħam kien prodott prezzjuż u fejn it-trobbija tal-ħnieżer kienet rari ħafna. Il-proteini tal-annimali kienu pprovduti mil-laħam tan-nagħaġ u tal-mogħoż li kienu jinqatlu meta jilħqu ċertu età jew għax ikunu weġġgħu jew waqgħu ġo foss, jew inkella, xi kultant, mil-laħam tal-annimali ungulati tal-kaċċa li kważi dejjem kienet tkun illegali. Il-ħtieġa li l-laħam disponibbli jinżamm għall-aktar żmien twil possibbli speċjalment għax-xhur tax-xitwa, wasslet għall-evoluzzjoni ta' tekniki ta' preservazzjoni li kienu komuni fir-reġjun kollu tal-Alpi u fiż-żona tat-Tramuntana tal-Ewropa, fosthom l-affumikazzjoni u l-istabbilizzazzjoni permezz taż-żieda tax-xaħam tal-majjal. Fil-każ tal-"Pitina", il-laħam li ma kienx jittiekel mill-ewwel u, b'mod aktar ġenerali, il-partijiet inqas ta' kwalità, kienu jinqatgħu f'biċċiet, imbagħad kienu jneħħulhom ix-xaħam u l-għeruq, jagħmluhom kapuljat fuq injama li kienet tissejjaħ "pestadoria" b'sikkina tqila msejħa "manarin" u minn dan il-kapuljat kienu jiffurmaw pulpetti biż-żieda tal-melħ, ħwawar (xi kultant kienu jitħallew jimmaċeraw fl-inbid) u bużbież. Imbagħad il-pulpetti ("pitine") kienu jinksew bid-dqiq tal-qamħirrum u kienu jitqiegħdu fid-duħħan taċ-ċumnija ("fogher" jew "fogolar") biex jinxfu. Serje ta' evidenza bil-fomm, miġbura minn storiċi lokali mill-1978 ("La cultura popolare di Andreis e la sua valle" — teżi ta' Renata Vettorelli — Università degli studi di Urbino — sena akkademika 1981-82) tippermetti li wieħed jgħid b'ċertezza li l-preparazzjoni u l-konsum tal-"Pitina" kienu komuni ħafna fil-bidu tas-snin 1800 fil-Val Tramontina u fil-widien fil-qrib. Huwa importanti wkoll li wieħed jinnota r-referenza għall-"Pitina" u l-karatteristiċi speċifiċi tagħha fil-ktieb "La Valle del Colvera" (Mazzoli, Maniago, 1973): "… Il-Pitina kienet tiġi ppreparata bil-laħam tan-nagħaġ u tal-mogħoż..." u d-deskrizzjoni aktar dettaljata fil-ktieb "Civiltà contadina del Friuli — architettura spontanea e lavoro a Navarons" ippubblikat fl-1979: "Pitina — Hija pulpetta ċatta (b'dijametru ta' tmien ċentimetri u ħoxna tliet ċentimetri) tal-laħam tan-nagħaġ jew tal-muntun, tal-mogħoż jew tal-bodbod jew tal-kamoxxi. Il-laħam jiġi ddissussat, jitneħħilu x-xaħam, jagħmluh kapuljat bil-magna jew bl-idejn, iżidulu l-melħ u l-bżar flimkien mat-tewm u perċentwal ta' xaħam. Il-preparazzjoni titħallat sew u tinkesa bid-dqiq tal-polenta. Il-porzjonijiet jiġu affumikati fuq l-injam tal-ġnibru. Il-'pitini' jistgħu jinżammu f'post niexef anki għal aktar minn sena" (l-awtur uża l-kelma "pitini" bħala plural tad-denominazzjoni). It-tradizzjoni tal-"Pitina" fil-Val Tramontina tissemma fil-"Guida turistica" ta' V Comunità Montana ppubblikata fl-1989. "… jixraq li tissemma l-'pitina'… magħmula mil-laħam tal-muntun affumikat b'ħaxix aromatiku rari u b'doża esperta ta' ħwawar skont riċetta antika tal-familja li hija mħarsa strettament". Bejn l-1997 u l-2000, l-Arcigola Slow Food daħħal il-"Pitina" fl-ewwel lista ta' prodotti li jridu jiġu salvati, u fl-istess ħin inħareġ vidjow (Pieffe immagini, Maniago, 1999) u twaqqaf "kumitat" biex jiġu salvagwardati t-tradizzjoni u r-riċetta. Kważi fl-istess ħin, il-prodott iddaħħal fl-ewwel lista tar-reġistru tal-prodotti tradizzjonali mfassal mir-Reġjun tal-Friuli Venezia Giulia skont id-Digriet Ministerjali 350/99. (it-tieni subparagrafu tal-Artikolu 6(1), ta' dan ir-Regolament) Il-Ġurnal Uffiċjali tar-Repubblika Taljana Nru 287 tad-9 ta' Diċembru 2016. L-Ispeċifikazzjoni tal-Prodott hija disponibbli fuq dan is-sit web: http://www.politicheagricole.it/flex/cm/pages/ServeBLOB.php/L/IT/IDPagina/3335
Extracted from C_023_2018.html